Møhlenpris idrettsplass

Møhlenpris idrettsplass er et idrettsanlegg på Møhlenpris i Bergen. Den ble tatt i bruk for første gang i 1899 og var Bergens første idrettsplass. Pr 2021 er banedekket av krøllgress, men de første mange årene ble det brukt koksgrus fra gassverket i Jekteviken like bortenfor.Tom R. Hjertholm: «Nå skal vi feire «Møllaren»», Bergensavisen 4. september 2021

Idrettsplassen er hjemmebane for Sportsklubben Djerv.

 Historikk 

 Uoffisielle skøyterekorder i 1940 
Den 10. februar 1940 satte Aage Johansen uoffisiell verdensrekord på 5000 meter på skøyter på Møhlenpris, med tiden 8.14,8. Det var Ivar Ballangrud som hadde den offisielle rekorden på 8.17,2 satt på Frogner den 18. januar 1936. Den neste offisielle verdensrekorden på 5000 meter var det Åke Seyffarth som stod for, da han løp inn til 8.13,7 i Davos den 3. februar 1941.

Ved det samme stevnet på Møhlenpris idrettsplass, helgen 9. og 10. februar 1940, ble det også satt tre uoffisielle norske rekorder:

 På 500 m: 42,3 – Finn Hodt
 På 1500 m: 2.17,9 – Charles Mathisen
 På 3000 m: 4.50,6 – Charles Mathisen

På dette stevnet løp Charles Mathisen 5000 m på 8.11,4, men ble disket for rot ved en veksling.

Lørdag 9. februar var det 2500 betalende tilskuere, mens det om søndagen kom over 5000 betalende tilskuere.

 Ny kunstgressbane i 2005/2009 
Det ble bygd en ny kunstgressbane i mai 2005. Da det skulle legges ny kunstgressbane, manglet det cirka fire meter i det ene hjørnet for at banen skulle få alle de fire hjørnene som den egentlig skal ha. Skulle banen blitt fullverdig, ville den ha kommet i konflikt med både en gate og et fortau på utsiden av idrettsanlegget. Problemet ble løst etter en kommunal omregulering i 2009, der fortauet ble krympet.

 Referanser 
Verdensrekordenes Historiske Utvikling 1880–2011  www.n-s-f.no Side 9. Publisert 15. okt 2011. Besøkt 24. okt 2011.

 Eksterne lenker 




Kategori:Fotballstadioner i Vestland
Kategori:Tidligere skøytearenaer i Norge
Kategori:Idrettsanlegg i Bergen
Kategori:Bergenhus
Kategori:Artikler i skøytesportprosjektet